CELEX: 32016D2325
Language: et
Date: 2016-12-19 00:00:00
Title: Komisjoni rakendusotsus (EL) 2016/2325, 19. detsember 2016, milles käsitletakse Euroopa Parlamendi ja nõukogu määruse (EL) nr 1257/2013 (laevade ringlussevõtu kohta) kohaselt välja antava ohtlike materjalide loendi sertifikaadi vormi (EMPs kohaldatav tekst )

20.12.2016   
            
            
               ET
            
            
               Euroopa Liidu Teataja
            
            
               L 345/131
            
         KOMISJONI RAKENDUSOTSUS (EL) 2016/2325,
   19. detsember 2016,
   milles käsitletakse Euroopa Parlamendi ja nõukogu määruse (EL) nr 1257/2013 (laevade ringlussevõtu kohta) kohaselt välja antava ohtlike materjalide loendi sertifikaadi vormi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. novembri 2013. aasta määrust (EL) nr 1257/2013 laevade ringlussevõtu kohta ning määruse (EÜ) nr 1013/2006 ja direktiivi 2009/16/EÜ muutmise kohta, (1) eriti selle artikli 9 lõiget 1,
   ning arvestades järgmist:
   
               (1)
            
            
               Määruses (EL) nr 1257/2013 on laevaomanikele, haldusasutustele ja tunnustatud organisatsioonidele sätestatud nõuded laevades leiduvate ohtlike materjalide loendi väljatöötamise, ülevaatuse ja sertifitseerimise kohta.
            
         
               (2)
            
            
               Vastavalt määruse (EL) nr 1257/2013 artiklile 5 peab laeva pardal olema ohtlike materjalide loend.
            
         
               (3)
            
            
               Vastavalt määruse (EL) nr 1257/2013 artiklile 32 hakatakse kohustust, et laeva pardal peab olema ohtlike materjalide loend, kohaldama olemasolevate laevade suhtes alates 31. detsembrist 2020 ja uute laevade suhtes hiljemalt 31. detsembril 2018 ning ringlussevõtule saadetavate laevade suhtes alates kuupäevast, mil määruse (EL) nr 1257/2013 kohaselt avaldatakse Euroopa loetelu.
            
         
               (4)
            
            
               Vastavalt määruse (EL) nr 1257/2013 artiklile 8 tuleb laevade suhtes kohaldada ülevaatust, mida teevad haldusasutuse või selle poolt volitatud tunnustatud organisatsiooni ametnikud. Ülevaatuste eesmärk on kontrollida, kas ohtlike materjalide loend vastab kõnealuses määruses sätestatud kohaldatavatele nõuetele.
            
         
               (5)
            
            
               Vastavalt määruse (EL) nr 1257/2013 artikli 9 lõikele 1 annab haldusasutus või selle poolt volitatud tunnustatud organisatsioon pärast esmase või korralise ülevaatuse edukat läbimist välja ohtlike materjalide sertifikaadi. Ohtlike materjalide sertifikaadi vorm peab olema kooskõlas 15. mail 2009 vastu võetud Hongkongi rahvusvahelise konventsiooni (milles käsitletakse laevade ohutut ja keskkonnahoidlikku ringlussevõttu, edaspidi „Hongkongi konventsioon“) lisa liitega 3.
            
         
               (6)
            
            
               Käesoleva otsusega ette nähtud meetmed on kooskõlas määruse (EL) nr 1257/2013 artikli 25 kohaselt asutatud laevade ringlussevõtu määruse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Määruse (EL) nr 1257/2013 artikli 9 kohaselt välja antav ja kinnitatav ohtlike materjalide sertifikaat peab olema kooskõlas käesoleva otsuse lisas esitatud vormiga.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 19. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 330. 10.12.2013, lk 1.
   
      LISA